Vilja Toomast

Vilja Toomast (kuni 1996 Vilja Laanaru, aastatel 1996–2010 Vilja Savisaar ja aastatel 2010–2015 Vilja Savisaar-Toomast; sündinud 15. augustil 1962 Antslas) on Eesti poliitik, XV Riigikogu liige. Ta on olnud ka X, XI, XIII ja XIV Riigikogu liige ning aastatel 2009–2014 Euroopa Parlamendi liige.

Hariduskäik
1977–1980 Antsla Keskkool
1980–1985 Tartu Riikliku Ülikooli  ajalooteaduskonna psühholoogiaosakondÕNNELIKKU LÕPPU! ÕNNELIKKU ALGUST!, TRÜ: Tartu Riiklik Ülikool: EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr. 20, 28 juuni 1985

Ametikohad
 1988–1990 konsultatsioonifirma Mainor psühholoog
 1990–1992 peaminister Edgar Savisaare abi
 1992–1994 Riigikogu aseesimehe Edgar Savisaare nõunik
 1990–1994 ajalehe Seitse Päeva peatoimetaja
 1995 siseminister Edgar Savisaare nõunik
 1994–1997 ajakirja Elu Pilt peatoimetaja
 1999 Nõmme linnaosa vanem
 1999–2002 OÜ Pilt ja Sõna 
 2002 Põhja-Tallinna linnaosavanema asetäitja 
 2003–2005 X Riigikogu liige
 2005–2007 Põhja-Tallinna linnaosa vanem
 2007–2009 XI Riigikogu liige, alates 22. märtsist Keskerakonna fraktsiooni esimees"Kes? Mis? Kus?" 2008, lk. 113, 16. aprillist Eesti-Küprose parlamendirühma esimees
 2009–2014 Euroopa Parlamendi liige
 2015–2016 XIII Riigikogu liige "Riigikogu valimised" http://rk2015.vvk.ee/reserved-members.html
 2017–2019 Põhja-Eesti Regionaalhaigla palliatiivravikeskuse psühholoogVilja Toomast asus tööle PERH-is
 2017– Tallinna Linnavolikogu liige
 2018–2019 XIII Riigikogu liige
 2019–2023 XIV Riigikogu liige
 2021– Nõmme Linnaosakogu esimees
 2023– XV Riigikogu liige
 2023– Eesti Rahvusraamatukogu nõukogu esimees

Poliitiline tegevus
Ta kuulub alates 14. juunist 2013 Eesti Reformierakonda, kuid oli aastail 1997–2012 Eesti Keskerakonna liige, valitud X Riigikogu ja XI Riigikogu koosseisu, oli 2007–2009 Keskerakonna fraktsiooni esimees. XI riigikogu valimistel sai ta üle Eesti suuruselt 6. häältesaagi: 8531 häält Tallinna Haabersti, Põhja-Tallinna ja Kristiine linnaosa valimisringkonnas. Keskerakonnas sai temast rohkem hääli ainult Edgar Savisaar."Kes? Mis? Kus? 2008, lk. 38

2014. aasta Euroopa Parlamendi valimistel kogus ta Reformierakonna nimekirjas 710 häält (6. koht nimekirjas).

2002. kohalike omavalitsuste valimistel sai Põhja-Tallinnas 5598 häält.Vabariigi valimiskomisjon http://www.vvk.ee/varasemad/k02/tulemus/124000000.html

16. oktoobril 2005 toimunud kohalike omavalitsuste valimistel sai ta üle Eesti suuruselt teise häältesaagi: 5846 häält Põhja-Tallinnas. Temast rohkem hääli sai ainult Edgar Savisaar."Kes? Mis? Kus?" 2006, lk. 13

Pärast 2005. aasta valimisi loobus Riigikogu liikme kohast ja asus tööle Põhja-Tallinna linnaosavanemana.

9. aprillil 2012 teatas Vilja Savisaar-Toomast, et ta astub Keskerakonnast välja.Postimees: "Keskerakonnast lahkub kaheksa liiget". http://www.postimees.ee/801578/keskerakonnast-lahkub-kaheksa-liiget 14. juunil 2013 astus Vilja Savisaar-Toomast Reformierakonda.Postimees: "Vilja Savisaar-Toomast astus Reformierakonda". http://www.postimees.ee/1269622/vilja-savisaar-toomast-astus-reformierakonda

2021. aastal oli üks seitsmest Riigikogu õiguskomisjoni liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Sulev Kannimäe (Reformierakond), Jaanus Karilaid (Keskerakond), Tarmo Kruusimäe (Isamaa), Urve Tiidus (Reformierakond) ja Marek Jürgenson (Keskerakond). Otsustati, et abieluvõrdsus on ühetaoliselt tagatud kõigile abieluvõimelistele isikutele.Riigikogu õiguskomisjoni istungi protokoll nr 114, 09.11.2021

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 1206 häält ning osutus valituks.

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 327 häält ning ei osutunud valituks.

Tegevus Euroopa Parlamendi liikmena
Euroopa parlamendi valimiste tulemusena juunis 2009 pääses Edgar Savisaare loobumise järel Euroopa Parlamenti.

Vilja Savisaar-Toomast kuulus Euroopa Demokraatide ja Liberaalide Liidu fraktsiooni. Ta oli transpordi- ja turismikomisjoni liige ning Kasahstani, Kõrgõzstani, Usbekistani ning Tadžikistani, Türkmenistani ja Mongoolia delegatsiooni liige. Samuti oli ta regionaalarengu komisjoni asendusliige.

Ta oli aastatel 2002–2011 Ida-Tallinna Keskhaigla nõukogu esimees"Vilja Savisaar-Toomast" https://web.archive.org/web/20160316070705/http://www.viljasavisaar-toomast.ee/index.php?valik=sisu&sisutekst=2 ning aastatel 2005–2011 Eesti Võrkpalli Liidu president.

Tunnustus
2006 – Riigivapi IV klassi teenetemärk

Teosed 
 1995 "Valguses ja varjus" 
 2002 kogumik "Eestimaa Rahvarinne"

Isiklikku
pisi|Vilja Savisaar-Toomast ja Taimo Toomast Euroopa Parlamendi valimiste eel Reformierakonna valimistelgi juures Tammsaare pargisFoto: Ave Maria Mõistlik, 15. mai 2014

Ta oli Vahur Kersna elukaaslane.

22. augustil 1991 otsustas Edgar Savisaare valitsus maksta Vilja Laanarule 300 rubla ühekordset toetust. Selle toetuse põhjust pole Vilja Laanaru eraelu huvide kaitseks avaldatud.Tarmo Vahter. Vaba riigi tulek. 2011. Lk. 258 ja 260

Aastatel 1996–2009 oli ta abielus Edgar Savisaarega. Neil on tütar Rosina.

30. juulil 2010 abiellus ta Taimo Toomastiga.

29. detsembril 2015 teatas ta, et ta muutis nime. Uus nimi on Vilja Toomast.Postimees: "Vilja Savisaar-Toomastist sai Vilja Toomast". http://www.postimees.ee/3450355/vilja-savisaar-toomastist-sai-vilja-toomast

2006. aasta sügisel osales ta Kanal 2 telesaates "Tantsud tähtedega", kus tema partner oli Veiko Ratas. Nad ei jõudnud paremate hulka."Kes? Mis? Kus?" 2008, lk. 426

26. aprillil 2007 valiti Vilja Savisaar Eesti Võrkpalli Liidu presidendiks.http://www.ohtuleht.ee/226848

Ta on Vana-Narva Seltsi ja Nõmme Heakorra Seltsi liige.

Viited

 Välislingid 

 Koduleht 
 Lühitutvustus Euroopa Parlamendi lehel
 Vilja Savisaar saates "Kukul külas", 16. jaanuar 2005, 1. osa, 2. osa
 Greta Kaupmees, Vilja Savisaar: lehma kunstlik seemendamine oli roojane, aga see on elu. Õhtuleht, 17. jaanuar 2008
 Vilja Savisaare uus elu, Õhtuleht, 20. detsember 2008


Kategooria:Eesti Keskerakonna poliitikud
Kategooria:Eestist valitud Euroopa Parlamendi liikmed
Kategooria:Eesti ajakirjanikud
Kategooria:X Riigikogu liikmed
Kategooria:XI Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Nõmme linnaosa halduskogu liikmed
Kategooria:Nõmme linnaosavanemad
Kategooria:Tartu Ülikooli ajalooteaduskonna vilistlased
Kategooria:Riigivapi IV klassi teenetemärgi kavalerid
Kategooria:Sündinud 1962